21.12.2022 г.
BG
Официален вестник на Европейския съюз
L 327/5
(24)
Що се отнася до обхванатите от настоящия регламент помощи ad hoc, предоставяни на бенефициер, представляващ голямо предприятие, държавата членка следва да прилага не само условията за стимулиращ ефект за МСП, но и да гарантира, че бенефициерът в свой вътрешен документ е анализирал жизнеспособността на подпомагания проект или дейност с помощта и без нея.
Държавата членка следва да провери дали този вътрешен документ потвърждава наличието на съществено нарастване на обхвата на проекта или дейността, съществено увеличение на общата сума, изразходвана от бенефициера за подпомагания проект или подпомаганата дейност, или съществено ускорение в изпълнението на съответния проект или съответната дейност.
Наличието на стимулиращ ефект следва да може да се установи и въз основа на факта, че при липсата на помощ инвестиционният проект или дейността не биха били осъществени в този вид в съответния селски район.
(25)
Автоматичните схеми за помощ под формата на данъчни предимства следва и в бъдеще да подлежат на специфично условие за стимулиращия ефект с оглед на факта, че помощта, произтичаща от тези схеми за помощ, се предоставя автоматично.
Това специално условие означава, че посочените схеми за помощ следва да са били приети преди започването на дейността или работата по подпомагания(ата) проект/дейност.
Това условие обаче не следва да се прилага в случай на последващи фискални схеми, при условие че дейността вече е била включена в предходните фискални схеми под формата на данъчни предимства.
За оценката на стимулиращия ефект на тези последващи схеми за помощ решаващ е моментът, в който данъчната мярка е била посочена за първи път в оригиналната схема.
(26)
По отношение на защитените зони по „Натура 2000“ (9), използвани за селскостопанска дейност, целта е да се гарантират екологичните показатели и ефективността на предприятията , осъществяващи дейност в сектора на селското стопанство.
Помощта на хектар следва да бъде в съответствие със законодателството на Съюза и нацио­ налното законодателство в областта на опазването на околната среда на съответните държавите членки, изпъл­ нението на целите в областта на агроекологията и климата, включително природозащитен статус на видовете и местообитанията , свързан с биологичното разнообразие, както и увеличаване на привлекателността на зоните по „Натура 2000“.
(27)
По отношение на помощта за комасация на земята, помощта за информационни дейности за предоставяне на информация на неопределен брой бенефициери в секторите на селското и горското стопанство, за мерки за насърчаване под формата на публикации, насочени към повишаване на осведомеността на широката общественост относно селскостопанските продукти, помощта за отстраняване на щети, причинени от неблагоприятно климатично събитие, което може да бъде приравнено на природно бедствие, и други неблагоприятни климатични събития, помощта за компенсиране на разходите по предотвратяване , контрол и ликвидиране на болести по животните и вредители по растенията и на загубите, причинени от тези болести по животните или вредители по растенията, помощта за покриване на разходите за отстраняване и унищожаване на мъртви животни, помощта за отстраняване и компенсиране на щети, причинени от защитени животни, помощта за неблагоприятни условия във връзка с „Натура 2000“, помощта за научни изследвания, развитие и иновации, помощта за отстраняване и компенсиране на щети, причинени от природно бедствие, и помощта за инвестиции в полза на опазването на културното и природното наследство в земеделското стопанство и в горите, помощта за възстановяване на щети по горите, помощта за участие на земеделски стопани в схеми за качество за памук и хранителни продукти и помощта за предприятия, участващи или ползващи се от проекти за ВОМР и проекти на оперативните групи в рамките на ЕПИ, наличието на стимулиращ ефект следва да не се изисква или следва да се счита за съществуващо, ако са изпълнени специфичните условия, предвидени за тези категории помощи в настоящия регламент.
(28)
За да се гарантира, че помощта е пропорционална и ограничена до необходимия размер, при всяка възможност максималните размери на помощта следва да бъдат изразявани като интензитети на помощта по отношение на съвкупност от допустими разходи.
В случаите, в които максималният интензитет на помощта не може да се определи, защото не могат да бъдат установени допустимите разходи, или с цел предоставяне на по-опростени инструменти за малки суми, за да се осигури пропорционалността на помощта, следва да се определят номинални максимални размери на помощта.
Интензитетът на помощта и максималните размери на помощта следва да бъдат определени на равнища, при които се свежда до минимум нарушаването на конкуренцията в подпомагания сектор, като в същото време по подходящ начин се преследва целта за улесняване на развитието на стопанските дейности на бенефициерите в селскостопанския сектор, в селските райони и в горското стопанство.
В интерес на съгласу­ ваността с финансираните от Съюза мерки за намеса за развитие на селските райони следва таваните да бъдат хармонизирани с таваните, определени в Регламент (ЕС) 2021/2115, доколкото това е в съответствие с принципите за държавните помощи, произтичащи от прилагането на член 107, параграф 3, буква в) от Договора.
(29)
При изчисляването на интензитета на помощта се включват само допустимите разходи.
По смисъла на регламента от задължението за уведомяване не следва да бъдат освободени помощи, надхвърлящи съответния интензитет на помощта в резултат на включването на недопустими разходи.
Определянето на допустимите разходи следва да бъде подкрепено с ясни, конкретни и актуални документни доказателства.
Изчислението следва да се основава на сумите преди приспадането на данъци или други такси.
Помощта, платима на няколко вноски, следва да се дисконтира до
(9) Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (ОВ L 206, 22.7.1992 г., стр. 7).